Honor की जीपीयू टर्बो तकनीक को हॉनर 10 के लिए अगस्त 2018 में सभी यूज़र के लिए उपलब्ध कराए जाने की उम्मीद है। यह जानकारी कंपनी ने दी है। फिलहाल, Honor 10 के 8 जीबी रैम वेरिएंट की कीमत का खुलासा अभी नहीं किया गया है। इसकी बिक्री कंपनी के घरेलू मार्केट में 24 जुलाई को शुरू होगी। फोन आउट ऑफ बॉक्स जीपीयू टर्बो और नाइट मोड के साथ आएगा। चीन में GPU Turbo तकनीक हॉनर 10 के लिए 15 जुलाई को रिलीज किया जाएगा। भारत में इस मॉडल को लाया जाएगा या नहीं, इस संबंध में अभी कोई जानकारी नहीं मिल पाई है। भारत में Honor 10 के 6 जीबी रैम वेरिएंट की कीमत 32,999 रुपये है। अगर नया वेरिएंट भारत आता है तो कीमत ज़्यादा होना तय है।